Kaserto

ISO Kaserto (itale Caserta [kazerta]) estas urba komunumo en suda Italio. Ĝi apartenas al la regiono Kampanio kaj estas la ĉefurbo de la samnoma provinco Kaserto. Komence de 2023 en la komunumo vivis 72 805 loĝantoj sur areo de 54,07 kvadrataj kilometroj, kio rezultigas loĝdenson de 1 346 loĝantoj/km². Najbaraj komunumoj estas Capua, Casagiove, Castel Morrone, Limatola, Maddaloni, Recale, Sant'Agata de' Goti, San Marco Evangelista, San Nicola la Strada, San Prisco kaj Valle di Maddaloni. Kristanismaj patronoj de la komunumo estas la sanktaj Sebastiano kaj Anna, kies religiaj memortagoj, la 20-a de januaro kaj 26-a de julio, sekve estas la komunuma festotago. En Kaserto troviĝas reĝa palaco (Reggia) kiu estas monda kulturheredaĵo. Geografio Kaserto estas en norda Kampanio, ĉe la limo inter la nordkampana ebenaĵo kaj la unuaj montetoj de la kampana Apenino. La malnova urbeto kuŝas sur unu el tiuj montetoj, kaj la nova urbo en la apuda parto de la ebenaĵo. Historio La areo kie troviĝas hodiaŭ Kaserto estis loĝata unue de la etruskoj kaj poste de la samnitoj. La urbeto Calatia estis inter nuntempa Kaserta kaj nuntempa Maddaloni. Referencoj Vidu ankaŭ Caserta (stacidomo) Eksteraj ligiloj Oficiala retejo (itale)